CELEX: 32020D0200
Language: hu
Date: 2020-02-11 00:00:00
Title: A Politikai és Biztonsági Bizottság (KKBP) 2020/200 határozata (2020. február 11.) az Európai Unió grúziai megfigyelő missziója (EUMM Grúzia) misszióvezetőjének kinevezéséről és a (KKBP) 2018/2075 határozat hatályon kívül helyezéséről (EUMM Grúzia/1/2020)

14.2.2020   
               
               
                  HU
               
               
                  Az Európai Unió Hivatalos Lapja
               
               
                  L 42/15
               
            
         A POLITIKAI ÉS BIZTONSÁGI BIZOTTSÁG (KKBP) 2020/200 HATÁROZATA
         (2020. február 11.)
         az Európai Unió grúziai megfigyelő missziója (EUMM Grúzia) misszióvezetőjének kinevezéséről és a (KKBP) 2018/2075 határozat hatályon kívül helyezéséről (EUMM Grúzia/1/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió grúziai megfigyelő missziójáról, EUMM Georgia (helyesen: EUMM Grúzia) szóló, 2010. augusztus 12-i 2010/452/KKBP tanácsi határozatra (1) és különösen annak 10. cikke (1) bekezdésére,
         mivel:
         
                     (1)
                  
                  
                     A Politikai és Biztonsági Bizottság (PBB) a 2010/452/KKBP határozat 10. cikkének értelmében és a Szerződés 38. cikke harmadik bekezdésének megfelelően felhatalmazással rendelkezik arra, hogy meghozza az Európai Unió grúziai megfigyelő missziójának (EUMM Grúzia) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.
                  
               
                     (2)
                  
                  
                     2018. december 3-án a Tanács elfogadta a (KKBP) 2018/1884 határozatot (2), amely 2020. december 14-ig meghosszabbította az EUMM Grúzia megbízatását.
                  
               
                     (3)
                  
                  
                     2018. december 7-én a Politikai és Biztonsági Bizottság elfogadta a (KKBP) 2018/2075 határozatot (3), amellyel 2018. december 15-től 2020. december 14-ig meghosszabbította Erik HØEG EUMM Grúzia misszióvezetői megbízatását.
                  
               
                     (4)
                  
                  
                     2020. január 17-én az Unió külügyi és biztonságpolitikai főképviselője azt javasolta, hogy Marek SZCYGIEL-t nevezzék ki az EUMM Grúzia misszióvezetőjévé a 2020. december 14-ig terjedő időszakra.
                  
               
                     (5)
                  
                  
                     A (KKBP) 2018/2075 határozatot ezért hatályon kívül kell helyezni,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Marek SZCYGIEL-t nevezi ki az Európai Unió grúziai megfigyelő missziójának (EUMM Grúzia) vezetőjévé a 2020. március 15-től 2020. december 14-ig terjedő időszakra.
         
         
            2. cikk
            A (KKBP) 2018/2075 határozat hatályát veszti.
         
         
            3. cikk
            Ez a határozat az elfogadásának napján lép hatályba.
         
         
            A határozat 2020. március 15-től alkalmazandó.
            Kelt Brüsszelben, 2020. február 11-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM EMMESBERGER
            
         
         
            (1)  HL L 213., 2010.8.13., 43. o.
         
         
            (2)  A Tanács (KKBP) 2018/1884 határozata (2018. december 3.) az Európai Unió grúziai megfigyelő missziójáról (EUMM Georgia) [helyesen: EUMM Grúzia] szóló 2010/452/KKBP határozat hatályának meghosszabbításáról és módosításáról (HL L 308., 2018.12.4., 41. o.).
         
            (3)  A Politikai és Biztonsági Bizottság (KKBP) 2018/2075 határozata (2018. december 7.) az Európai Unió grúziai megfigyelő missziója (EUMM Grúzia) vezetője megbízatásának meghosszabbításáról (EUMM GRÚZIA/1/2018) (HL L 331., 2018.12.28., 217. o.).